CELEX: 62015TN0307
Language: da
Date: 2015-06-05 00:00:00
Title: Sag T-307/15: Sag anlagt den 5. juni 2015 — 1&1 Telecom mod Kommissionen

20150731042616992015/C 270/443072015TC27020150817DA01DAINFO_JUDICIAL20150605353621Sag T-307/15: Sag anlagt den 5. juni 2015 — 1&1 Telecom mod Kommissionen
 ---documentbreak--- C2702015DA3510120150605DA0044351362Sag anlagt den 5. juni 2015 — 1&1 Telecom mod Kommissionen
   (Sag T-307/15)2015/C 270/44Processprog: engelsk
      Parter
   
   
      Sagsøger: 1&1 Telecom GmbH (Montabaur, Tyskland) (ved advokaterne J. Murach, J. Schmidt og R. Klotz, og solicitor P. Alexiadis)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Europa-Kommissionen afgørelse C(2014) af 2. juli 2014 i sag COMP/M.7018 — Telefónica Deutschland/E-Plus (»afgørelsen«), hvori det fastslås, at en fusion mellem Telefónica Deutschland Holding AG og EPlus Mobilfunk GmbH & Co. KG er forenelig med fællesmarkedet og EØS-aftalen, som var genstand for Telefónicas opfyldelse af de tilsagn, der var anført i bilaget til afgørelsen, annulleres.
         
      
            —
         
         
            Europa-Kommissionen tilpligtes at betale sagens omkostninger.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
            1.
         
         
            Med det første anbringende gøres gældende, at Kommissionen ved afgørelsen af, om fusionen vil medføre en væsentlig hindring for en effektiv konkurrence, har tilsidesat væsentlige formforskrifter ved ikke at give en begrundelse samt tilsidesat sin pligt til omhu og anlagt et åbenbart urigtigt skøn ved anvendelsen af bestemmelserne vedrørende EU-fusionskontrol i relation til:
            
                     —
                  
                  
                     undladelse af at foretage en analyse af fusionens vertikale virkninger,
                  
               
                     —
                  
                  
                     utilstrækkelig begrundelse til støtte for konklusionen om, at det er et åbent spørgsmål, om fusionen vil medføre en væsentlig hindring for en effektiv konkurrence på engrosmarkedet for adgang og opkaldsoprindelse i Tyskland, og
                  
               
                     —
                  
                  
                     utilstrækkelig begrundelse af konklusionen vedrørende horisontale koordinerede virkninger på engrosmarkedet for adgang og opkaldsoprindelse og på detailmarkedet for mobiltelekommunikation i Tyskland.
                  
               
      
            2.
         
         
            Med det andet anbringende gøres gældende, at Kommissionen har begået væsentlige retlige fejl og anlagt åbenbart urigtige skøn, da den:
            
                     —
                  
                  
                     accepterede Telefónicas endelige tilsagn,
                  
               
                     —
                  
                  
                     konkluderede, at disse endelige tilsagn fuldt ud ville afhjælpe den væsentlige hindring for en effektiv konkurrence, og
                  
               
                     —
                  
                  
                     godkendte den fusion, der forudsatte Telefónicas opfyldelse af de endelige tilsagn.
                  
               
      
            3.
         
         
            Med det tredje anbringende gøres gældende, at Kommissionen ved vedtagelsen af sin afgørelse har begået magtfordrejning ved at tage hensyn til politiske hensyn uden forbindelse til konkurrence i stedet for at forfølge de konkurrenceretlige formål, der er fastsat i traktaterne og Den Europæiske Unions fusionsforordning (
                  1
               ).
         
      (
         1
      ) – Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«) (EUT L 24, s. 1).